
VALSTYBINĖ ENERGETIKOS REGULIAVIMO TARYBA

NUTARIMAS
DĖL GAMTINIŲ DUJŲ TIEKIMO SAUGUMO PAPILDOMOS DEDAMOSIOS PRIE GAMTINIŲ DUJŲ PERDAVIMO KAINOS NUSTATYMO 2024 METAMS

2023 m. lapkričio 22 d. Nr. O3E-1694
Vilnius


Vadovaudamasi Lietuvos Respublikos gamtinių dujų įstatymo 9 straipsnio 2 dalimi, Lietuvos Respublikos suskystintų gamtinių dujų terminalo įstatymo (toliau – Įstatymas) 5 straipsnio 2 dalimi, 11 straipsnio 4 ir 6 dalimis, Valstybės reguliuojamų kainų gamtinių dujų sektoriuje nustatymo metodika, patvirtinta Valstybinės energetikos reguliavimo tarybos (toliau – Taryba) 2013 m. rugsėjo 13 d. nutarimu Nr. O3-367 „Dėl Valstybės reguliuojamų kainų gamtinių dujų sektoriuje nustatymo metodikos patvirtinimo“, ir Suskystintų gamtinių dujų terminalo, jo infrastruktūros, jungties įrengimo bei pastoviosioms eksploatavimo sąnaudoms ir paskirtojo tiekėjo būtinojo suskystintų gamtinių dujų kiekio tiekimo pagrįstoms sąnaudoms kompensuoti skirtų lėšų administravimo tvarkos aprašo, patvirtinto Tarybos 2012 m. spalio 9 d. nutarimu Nr. O3-294 „Dėl Suskystintų gamtinių dujų terminalo, jo infrastruktūros, jungties įrengimo bei pastoviosioms eksploatavimo sąnaudoms ir paskirtojo tiekėjo būtinojo suskystintų gamtinių dujų kiekio tiekimo pagrįstoms sąnaudoms kompensuoti skirtų lėšų administravimo tvarkos aprašo patvirtinimo“, įvertinusi AB „Klaipėdos nafta“ 2023 m. spalio 11 d. raštu Nr. KN-403, UAB „Ignitis“ 2023 m. lapkričio 6 d. raštu Nr. SD-2023-419 ir AB „Amber Grid“ 2023 m. rugsėjo 9 d. raštu Nr. 7-291-1236 ir 2023 m. spalio 20 d. raštu Nr. 7-103-1320  pateiktą informaciją bei atsižvelgdama į Tarybos Dujų ir elektros departamento Dujų skyriaus 2023 m. lapkričio 14 d. pažymą Nr. O5E-978 „Dėl gamtinių dujų tiekimo saugumo papildomos dedamosios prie gamtinių dujų perdavimo kainos nustatymo 2024 metams“, Taryba n u t a r i a:
.	Nustatyti gamtinių dujų tiekimo saugumo papildomą dedamąją prie gamtinių dujų perdavimo kainos – 205,93 Eur/(MWh/parą/metus), taikomą nuo 2024 m. sausio 1 d.
.	Nustatyti suskystintų gamtinių dujų terminalo lėšų administravimo sąnaudų dydį, įskaičiuotą į šio nutarimo 1 punkte nustatytą gamtinių dujų tiekimo saugumo papildomą dedamąją prie gamtinių dujų perdavimo kainos – 125 077 Eur.
Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.



Tarybos pirmininko pavaduotojas,
laikinai vykdantis Tarybos pirmininko funkcijas					Jonas Makauskas

